CELEX: 32014R0758
Language: hr
Date: 2014-07-10 00:00:00
Title: Provedbena uredba Komisije (EU) br. 758/2014 оd 10. srpnja 2014. o razvrstavanju određene robe u kombiniranu nomenklaturu

15.7.2014   
            
            
               HR
            
            
               Službeni list Europske unije
            
            
               L 207/4
            
         PROVEDBENA UREDBA KOMISIJE (EU) br. 758/2014
   оd 10. srpnja 2014.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Radi osiguranja jedinstvene primjene kombinirane nomenklature koja je priložena Uredbi (EEZ) br. 2658/87, potrebno je donijeti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije, a s ciljem primjene tarifa i drugih mjera u vezi s trgovinom robom.
            
         
               (3)
            
            
               U skladu s navedenim općim pravilima, robu opisanu u stupcu (1) tablice iz Priloga potrebno je razvrstati u odgovarajuće oznake KN iz stupca (2) na temelju razloga iz stupca (3) navedene tablice.
            
         
               (4)
            
            
               Primjereno je odrediti da u skladu s člankom 12. stavkom 6. Uredbe Vijeća (EEZ) br. 2913/92 (2) korisnik može obvezujuće tarifne informacije u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, nastaviti navoditi tijekom određenog razdoblja. Trebalo bi odrediti da to razdoblje traje tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca (1) tablice u Prilogu razvrstava se u kombiniranu nomenklaturu u oznaku KN iz stupca (2) te tablice.
   Članak 2.
   Obvezujuće tarifne informacije koje nisu u skladu s ovom Uredbom mogu se nastaviti navoditi u skladu s člankom 12. stavkom 6. Uredbe (EEZ) br. 2913/92 tijekom razdoblja od tri mjeseca od datuma stupanja na snagu ove Uredbe.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 10. srpnja 2014.
      
         
            Za Komisiju,
         
         
            u ime predsjednika,
         
         Algirdas ŠEMETA
         
            Član Komisije
         
      
   
   
      (1)  SL L 256, 7.9.1987., str. 1.
   
   
      (2)  Uredba Vijeća (EEZ) br. 2913/92 od 12. listopada 1992. o Carinskom zakoniku Zajednice (SL L 302, 19.10.1992., str. 1.).
   
      PRILOG
      
                  Opis robe
               
               
                  Razvrstavanje
                  (Oznaka KN)
               
               
                  Razlozi
               
            
                  (1)
               
               
                  (2)
               
               
                  (3)
               
            
                  Proizvod kružnog oblika izrađen od silikona promjera približno 10 do 15 mm i visine od približno 3 mm. Proizvod u sredini ima križast urez. Nema mehaničkih dijelova.
                  Proizvod se upotrebljava zajedno sa zaklopcem na navoj s poklopcem. Stavlja se unutar zaklopca na navoj koji se potom navija na grlo boce.
                  Proizvod sprečava istjecanje polutekuće tvari, primjerice majoneze ili kečapa, kada se boca okrene naopako. Kada se poklopac otvori, a boca okrene naopako, tvar istječe kroz križasti urez pri pritisku rukom.
                  Vidjeti sliku (1).
               
               
                  3926 90 97
               
               
                  Razvrstavanje se temelji na općim pravilima 1. i 6. za tumačenje Kombinirane nomenklature i nazivima oznaka KN 3926, 3926 90 i 3926 90 97.
                  Budući da sam proizvod ne obavlja funkciju čepa, nego ima tu funkciju tek kada se stavi u zaklopac na navoj, smatra se dodatnom opremom zaklopca. Stoga je razvrstavanje proizvoda u tarifni broj 3923 kao čepovi, poklopci, zaklopci i ostali zatvarači isključeno.
                  Proizvod omogućuje protok polutekuće tvari u zaklopac na navoj, ali sam ne kontrolira otvaranje i zatvaranje otvora te stoga ne može regulirati protok tekućine otvaranjem i zatvaranjem otvora. Stoga je razvrstavanje proizvoda u tarifni broj 8481 kao slavine, ventili i slični uređaji isključeno.
                  Budući da je materijal izrade proizvoda plastika, treba ga razvrstati u oznaku KN 3926 90 97 kao ostali predmeti od plastike.
               
            
         (1)  Slika služi samo u informativne svrhe.